Marcali Nóra, 2019.10.15.
1/6 Tisztelet
Kép forrása: 75tiks/depositphotos.com
A tisztelet rendkívül fontos a japán kultúrában, így ha eljutsz az országba, mindenképp felejtsd el a sokszor goromba és elutasító hazai hozzáállást és vedd fel az ő ritmusukat.
A köszönés, a meghajlás, a cipő levétele, az udvarias viselkedés, a megszólítás mind ennek a része és hidd el, ez olyasvalami, amiben igazán nem lehet túlzásba esni.
Bár itthon talán nehezebb „ellenszélben” megtartani ezt a hozzáállást, ha jól megfigyeled, rájössz majd, hogy mennyivel többre jutsz vele és mennyivel jobban érzed magad, ha mindenki felé alapvető tisztelettel viszonyulsz, legyen az egy idős ember, egy fiatal, vagy bárki, akivel szembesodor az élet.
2/6 Az egyszerű dolgok élvezete
Legyen szó egy ételről, vagy akár csak az étel elkészítéséről, a természet közelségéről, egy jó teáról, egy utazásról, a japánok képesek teljesen átadni magukat a dolgok egyszerű szépségének és élvezni azokat.
Néha azt vesszük észre magunkon, hogy egy rohanás az életünk és a hétköznapi tevékenységekben már nem látjuk a szépet, csupán a terhet és a nehézséget.
A japánok büszkék az olyan rituáléikra, mint a teaszertartás, vagy a sushi-készítés, mivel mélyen gyökerezik bennük a múlt és a kultúra iránti tisztelet, ebből pedig egyfajta megnyugtató bizonyosság is ered.
Tanuljuk meg értékelni azt, amink van, adjuk meg a módját egy kellemes étkezésnek, egy ráérős sétának és sokkal könnyebb lesz észrevennünk a körülöttünk lévő rengeteg szépséget.
Címkék: japán, japán konyha, külföldi szokások, külföldiek, élet külföldön